Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2015**

**Chişinău**

**privind certificarea sistemelor informaţionale computerizate**

**şi a softurilor pentru maşinile de casă şi control**

În scopul asigurării executării prevederilor art.5 pct.43), art.8 alin.(2) lit.c1), art.134 alin.(1) lit.b) şi lit.e) și art.257 alin.(51) din Codul fiscal nr.1163-XIII din 24.04.1997 (republicată în Monitorul Oficial al Republicii Moldova, ediţie specială din 8 februarie 2007), art.4 alin.(24) din Legea pentru punerea în aplicare a titlului V al Codului fiscal nr. 408-XV din  26.07.2001 (republicată în Monitorul Oficial al Republicii Moldova, ediţie specială din 8 februarie 2007) și art.295 alin.(10) din Codul contravențional nr.218-XVI din 24.10.2008 (Monitorul Oficial al Republicii Moldova, nr.3-6/15 din 1 ianuarie 2009), cu modificările şi completările  ulterioare, Guvernul HOTĂRĂŞTE:

1. În cadrul desfăşurării activităţii de întreprinzător, agenţii economici utilizează pentru ţinerea contabilităţii şi evidenţei fiscale automatizate numai sisteme informaţionale computerizate şi softuri pentru maşini de casă şi control care sînt certificate de către Comisia de certificare a sistemelor informaţionale computerizate şi a softurilor pentru maşinile de casă şi control a Ministerului Finanțelor.

2. Se aprobă:

Regulamentul privind Comisia de certificare a sistemelor informaţionale computerizate şi a softurilor pentru maşinile de casă şi control (anexa nr.1).

Componenţa nominală a Comisiei de certificare a sistemelor informaţionale computerizate şi a softurilor pentru maşinile de casă şi control a Ministerului Finanțelor (anexa nr.2).

Regulamentul privind certificarea sistemelor informaţionale computerizate şi a softurilor pentru maşinile de casă şi control (anexa nr.3).

3. Comisia de certificare a sistemelor informaţionale computerizate şi a softurilor pentru maşinile de casă şi control a Ministerului Finanțelor va întreprinde măsurile necesare pentru asigurarea executării prezentei hotărîri.

**PRIM-MINISTRU INTERIMAR                                       Gheorghe BREGA**

**Contrasemnează:**

**Ministrul finanţelor                                                         Anatol ARAPU**

Anexa nr.1

Aprobat  
prin Hotărîrea Guvernului nr.

din \_\_\_\_\_\_\_\_\_\_\_\_\_\_\_\_\_2015

**Regulament**

**privind Comisia de certificare a sistemelor informaţionale computerizate**

**şi a softurilor pentru maşinile de casă şi control**

1. Comisia de certificare a sistemelor informaţionale computerizate şi a softurilor pentru maşinile de casă şi control a Ministerului Finanțelor (în continuare – Comisie) se instituie în scopul certificării numai a sistemelor informaţionale computerizate şi a softurilor pentru maşini de casă şi control (în continuare – sisteme informaţionale) utilizate de către agenţii economici pentru ţinerea contabilităţii şi evidenței fiscale automatizate din toate domeniile de activitate ale economiei naţionale.
2. În activitatea sa, Comisia se conduce de Constituţia Republicii Moldova, legile Republicii Moldova, hotărîrile Parlamentului, hotărîrile şi dispoziţiile Guvernului şi prezentul Regulament.
3. Sarcinile principale ale Comisiei sunt:
4. examinarea adresărilor agenţilor economici, care elaborează şi/sau livrează sistemele informaţionale computerizate şi a softurilor pentru maşini de casă şi control, cu privire la certificarea sistemelor informaţionale;
5. stabilirea categoriilor (modelelor) de sisteme informaționale admise pentru certificare şi utilizare în ţinerea contabilităţii şi evidenţei fiscale automatizate;
6. adoptarea deciziilor privind permiterea, interzicerea, stabilirea termenelor de exploatare a categoriilor (modelelor) de sisteme informaționale;
7. certificarea sistemelor informaţionale în cazul externalizării ţinerii contabilităţii;
8. certificarea în cazul modernizării integrale a sistemelor informaţionale utilizate;
9. certificarea sistemelor informaţionale specifice/individualizate;
10. certificarea sistemelor informaţionale specializate internaţionale;
11. certificarea sistemelor informaţionale nou-procurate sau nou-create.

4. Comisiei i se acordă dreptul:

a) să ceară coordonarea cu Comisia a actelor normative elaborate de autorităţile administraţiei publice centrale şi locale în probleme ce ţin de competenţa ei;

1. să verifice conformitatea sistemelor informaţionale cu normele de securizare a informaţiei prelucrate sau arhivate;
2. să emită Actul de certificare a sistemelor informaţionale.
3. În componenţa Comisiei intră reprezentanţi ai Ministerului Finanţelor, Ministerului Tehnologiei Informaţiei şi Comunicaţiilor, Î.S. ”Fintehinform”, Î.S. „Fiscservinform”, Inspectoratului Fiscal Principal de Stat.
4. Componenţa Comisiei se aprobă de către Ministrul Finanţelor.
5. În caz de eliberare a membrilor Comisiei din funcţiile deţinute, atribuţiile lor în cadrul Comisiei vor fi exercitate de persoanele nou-desemnate în aceste funcţii.
6. Activitatea Comisiei:
7. şedinţele Comisiei au loc, după necesitate;
8. şedinţele Comisiei sînt conduse de preşedintele acesteia, iar în absenţa lui, de vicepreşedintele Comisiei;
9. şedinţele Comisiei se consideră deliberative, dacă la ele participă majoritatea membrilor Comisiei;
10. deciziile Comisiei se consideră adoptate, dacă pentru ele au votat majoritatea membrilor Comisiei, care au participat la şedinţă. În caz de paritate de voturi, votul decisiv îi aparţine persoanei care a prezidat şedinţa;
11. deciziile Comisiei se semnează de către persoana care a prezidat şedinţa;
12. deciziile Comisiei se aduc la cunoştinţa membrilor Comisiei şi altor persoane interesate prin expedierea materialelor, în termen de zece zile din ziua în care a avut loc şedinţa Comisiei.

9. Preşedintele Comisiei:

a) organizează activitatea şi poartă răspundere pentru îndeplinirea sarcinilor şi funcţiilor încredinţate Comisiei;

b) prezintă Ministerului Finanţelor dări de seamă cu privire la activitatea Comisiei;

c) semnează în numele Comisiei documentele emise de aceasta.

10.Secretarul responsabil al Comisiei:

a) răspunde pentru asigurarea tehnico-organizatorică a activităţii Comisiei;

b) soluţionează chestiunile operative ale Comisiei;

c) semnează în numele Comisiei scrisori, avize, cereri şi alte documente cu caracter informativ.

11. Deciziile adoptate de către Comisie sînt executorii pentru agenţii economici, care elaborează şi/sau livrează sistemele informaţionale computerizate şi a softurilor pentru maşini de casă şi control pentru certificare.

Anexa nr.2

Aprobat  
prin Hotărîrea Guvernului nr.

din \_\_\_\_\_\_\_\_\_\_\_\_\_\_\_\_\_2015

**Componenţa nominală a Comisiei de certificare**

**a sistemelor informaţionale computerizate şi a softurilor**

**pentru maşinile de casă şi control a Ministerului Finanțelor**

\_\_\_\_ - preşedintele Comisiei, reprezentantul Ministerului Finanţelor

\_\_\_\_ - vicepreşedintele Comisiei, reprezentantul Ministerului Finanţelor (sau IFPS)

\_\_\_\_ - secretar responsabil al Comisiei

\_\_\_\_ - responsabil Ministerul Finanţelor

\_\_\_\_ - responsabil Inspectoratul Fiscal Principal de Stat

\_\_\_\_ *- etc. (urmează a fi propuşi şi alţi responsabili)*

Anexa nr.3

Aprobat  
prin Hotărîrea Guvernului nr.

din \_\_\_\_\_\_\_\_\_\_\_\_\_\_\_\_\_2015

**Regulament**

**privind certificarea sistemelor informaţionale computerizate şi a**

**softurilor pentru maşinile de casă şi control**

1. **Dispoziţii generale.**

1. Sistemele informaţionale computerizate şi softurile pentru maşinile de casă şi control (în continuare – sisteme informaţionale) destinate ţinerii contabilităţii şi evidenţei fiscale automatizate pot fi utilizate numai dacă sunt certificate în prealabil de către Comisia de certificare.

2. În urma îndeplinirii procedurii de verificare a sistemului informaţional, Comisia emite şi eliberează Actul de certificare a sistemului informaţional.

3. Actul de certificare a sistemului informaţional poate fi retras în cazul în care Comisia constată că sistemul informațional nu mai îndeplineşte criteriile prevăzute în pct.II din prezentul Regulament.

**II. Criteriile utilizate pentru certificarea sistemelor informaţionale.**

Certificarea sistemelor informaţionale se va efectua în baza următoarelor criterii:

1. să asigure prelucrarea datelor înregistrate în contabilitate şi în evidenţa fiscală în conformitate cu mecanismul de reglementare fiscală şi a contabilităţii;
2. să asigure controlul şi păstrarea datelor înregistrate în contabilitate şi în evidenţa fiscală pe suporturi tehnice;
3. să cuprindă în procesul de prelucrare a reglementărilor în vigoare a posibilităţilor de actualizare a acestor proceduri, în funcţie de modificările intervenite în legislaţie;
4. verificarea totală a contabilităţii şi evidenţei fiscale înregistrate, încît acestea să fie efectuate în concordanţă strictă cu prevederile actelor normative care le reglementează;
5. verificarea prin teste de control a programului informatic (produs software) utilizat;
6. să asigure concordanţa strictă a rezultatului prelucrărilor informatice cu prevederile actelor normative care le reglementează;
7. să precizeze tipul de suport care asigură prelucrarea datelor în condiţii de siguranţă;
8. fiecare dată înregistrată în contabilitate şi în evidenţa fiscală trebuie să se regăsească în conţinutul unui document, la care să poată avea acces atît beneficiarul, cît şi organele de control;
9. să asigure listele operaţiunilor efectuate în contabilitaţe şi în evidenţa fiscală pe bază de documente justificative, care să fie numerotate în ordine cronologică, interzicîndu-se înserări, intercalări, precum şi orice eliminări sau adăugări ulterioare;
10. să asigure reluarea automată în calcul a soldurilor conturilor obţinute anterior;
11. să asigure conservarea datelor pe o perioadă de timp care să respecte prevederile Legii contabilităţii nr.113-XVI din 27.04.2007;
12. să nu permită inserări, modificări sau eliminări de date pentru o perioadă închisă;
13. să asigure confidenţialitatea şi protecţia informaţiilor şi a programelor prin parole, cod de identificare pentru accesul la informaţii, copii de siguranţă pentru programe şi informaţii;
14. să nu permită:

* deschiderea a două conturi cu acelaşi simbol;
* modificarea simbolului de cont în cazul în care au fost înregistrate date în acel cont curent;
* suprimarea unui cont curent în perioada de gestiune sau aferent perioadei de gestiune precedente, dacă acesta conţine înregistrări sau sold;
* editarea a două sau a mai multor documente de acelaşi tip, cu acelaşi număr şi conţinut diferit de informaţii;

1. să permită culegerea unui număr nelimitat de înregistrări pentru ţinerea contabilităţii şi evidenţei fiscale;
2. să posede documentaţia tehnică de utilizare a sistemelor informaţionale necesară exploatării optime a acestora.

**III. Procedura de verificare şi certificare a sistemelor informaţionale**

1. Pentru a obţine Actul de certificare a sistemelor informaţionale, agenţii economici, care elaborează şi/sau livrează sistemele informaţionale computerizate şi a softurilor pentru maşini de casă şi control, depun o cerere de solicitare la Comisie.
2. La depunerea cererii, agentul economic urmează să prezinte:
3. copia Certificatului de înregistrare a întreprinderii;
4. copia documentului ce confirmă dreptul de a comercializa produsul pe teritoriul Republicii Moldova (în cazul mărcilor comerciale străine);
5. copia licenţei, ce atestă dreptul titularului de licenţă de a desfăsura activitatea respectivă;
6. cerinţele tehnice a sistemului informaţional;
7. normele de securizare a informaţiei prelucrate sau arhivate;
8. ghidul de utilizare;
9. garanţia de acordare a asistenţei tehnice după livrarea sistemelor informaţionale.

3. Termenul de examinare pentru emiterea Actului de certificare a sistemelor informaţionale curge din momentul în care Comisia dispune de informaţia necesară, precum norme de securizare a informaţiei prelucrate sau arhivate, norme tehnice, pentru luarea unei decizii.

4. Comisia, în termen de 3 zile lucrătoare de la data recepţionării ultimei informaţii solicitate, aduce la cunoştinţa agentului economic faptul că, informaţia a fost recepţionată şi comunică în scris data de la care curge termenul de luare a deciziei.

5. Cererea şi documentele aferente acesteia se examinează de către Comisie în termen de \_\_\_\_\_ zile lucrătoare *(urmează a fi propus termenul de examinare*).

6. Comisia verifică prin teste de control programul informatic *(urmează a fi propuse procedurile de verificare a sistemului informativ).*

7. Agenţii economici poartă răspundere deplină pentru corectitudinea datelor prezentate, conform legislaţiei în vigoare.

8. Actul de certificare a sistemelor informaţionale se emite în 2 exemplare:

a) primul exemplar se păstrează la agentul economic, care elaborează şi/sau livrează sistemele informaţionale computerizate şi a softurilor pentru maşini de casă şi control;

b) al doilea exemplar se păstrează la Comisie.

9. În cazul în care Comisia constată că, sistemele informaționale nu îndeplinesc criteriile prevăzute în pct.II din prezentul Regulament, agentul economic este informat printr-o scrisoare despre refuzul eliberării Actului de certificare a sistemelor informaţionale, cu indicarea motivului.

10. Actul de certificare a sistemelor informaţionale:

1. *este un act permisiv ?*
2. *se eliberează contra plată sau gratis ?*
3. *va avea grade de protecţie ?*

*(urmează de specificat dacă actul reprezintă un act permisiv cu grad de protecţie şi care va fi costul acestuia).*

**IV. Periodicitatea certificării sistemelor informaționale**

1. Periodicitatea certificării sistemelor informaționale apare doar în cazul în care nu mai corespunde criteriilor expuse în pct.II.
2. Pentru sistemele informaţionale care sunt certificate internaţional nu este obligatorie certificarea de către Comisie, în conformitate cu Regulamentul în cauză. Pentru confirmare Comisiei i se prezintă copia certificatului internaţional, tradusă în limba de stat şi legalizată în condiţiile legislaţiei în vigoare.

**V. Agenţii economici care elaborează şi/sau livrează sisteme informaţionale**

1. Agenţii economici care elaboreazăsisteme informaţionale au obligaţia de a prevedea prin contracte de livrare a sistemelor informaţionale :

1. clauze privind întreţinerea şi adaptarea sistemelor informaţionale livrate;
2. clauze privind eliminarea posibilităţilor de modificare a procedurilor de prelucrare automată a datelor de către utilizatori.

*(Urmează a fi specificate clauze suplimentare la livrarea sistemelor informaţionale.*

*2…………………….*

*3…………………….)*

**VI. Agenţii economici care utilizează sisteme informaţionale**

1. Agenţii economici care utilizează sisteme informaţionale trebuie:
2. să se asigure de perenitatea documentaţiei, a diferitelor versiuni ale sistemului informaţional;
3. să organizeze arhivarea datelor, sistemelor informaţionale astfel încît informaţia să poată fi reprocesată;
4. să deţină la sediul său, pe perioadă neprescrisă, manualul de utilizare complet şi actualizat al fiecărui sistem informaţional utilizat.
5. Pe perioada neprescrisă se va organiza o gestiune a versiunilor, modificărilor, corecturilor şi schimbărilor de sistem informaţional.
6. Dacă utilizatorul, în cursul acestei perioade, a schimbat sistemul informaţional, trebuie să se efectueze o reconciliere între datele arhivate şi versiunile noi ale sistemului informaţional.
7. Arhivele pe suport fizic trebuie „împrospătate” periodic pentru a asigura accesibilitatea datelor.
8. Responsabilităţile ce revin personalului cu privire la utilizarea sistemelor informaţionale se stabilesc prin regulamente interne.